Apstiprināts

ar Nodrošinājuma valsts aģentūras

02.01.2024. rīkojumu Nr.5

**“Velosipēdi, velosipēdu daļas, detaļas, komplekti un velosipēda aprīkojums”**

**IZSOLES NOTEIKUMI**

1. **VISPĀRĪGĀ INFORMĀCIJA**
2. Izsole tiek rīkota, pamatojoties uz Ministru kabineta 2011. gada 27. decembra noteikumu Nr. 1025 „Noteikumi par rīcību ar lietiskajiem pierādījumiem un arestēto mantu” (turpmāk – Noteikumi) 13.2 un 22.3 apakšpunktiemun Nodrošinājuma valsts aģentūras (turpmāk – Aģentūra) un Tiesu administrācijas 2019. gada 6. augustā noslēgto Starpresoru vienošanos par izsoļu organizēšanu elektronisko izsoļu vietnē (turpmāk – EIV).
3. Izsoli organizē ar Aģentūras 2023. gada 25. aprīļa rīkojumu Nr. 499 izveidotā pastāvīgā mantas novērtēšanas un realizācijas komisija (turpmāk – Komisija)
4. Izsoles organizators – Aģentūra, reģistrācijas numurs 90009112024; adrese: Čiekurkalna 1. līnija 1, k-2, Rīga, LV-1026; e-pasts: pasts@agentura.iem.gov.lv.
5. Komisija realizē lietiskos pierādījumus atbilstoši Valsts ieņēmumu dienesta Nodokļu un muitas policijas pārvaldes Muitas lietu izmeklēšanas daļas Pirmās izmeklēšanas nodaļas amatpersonas 2021. gada 5. augusta lēmumam par rīcību ar kriminālprocesā Nr. 15840116019 (KL-9693) izņemtajiem lietiskajiem pierādījumiem.
6. Izsoles mērķis – pārdot kriminālprocesā Nr. 15840116019 izņemtos lietiskos pierādījumus velosipēdus, velosipēdu daļas, detaļas, komplektus un velosipēda aprīkojumu (kontroles lietas numurs KL-9693) (turpmāk – Manta) par visaugstāko nosolīto cenu, kas ir augstāka par noteikto izsoles sākumcenu.
7. **Manta ir trešo valstu prece, līdz ar to pircējam būs jāveic muitas maksājumi, saskaņā ar Valsts ieņēmuma dienesta (turpmāk – Dienests) Muitas pārvaldes 2023. gada 28. aprīļa vēstulē Nr. VID.4.1/27.4.4/5658 norādīto maksājuma apmēru.**
8. Kontaktpersona – persona, kura pilnvarota sniegt paskaidrojumus par izsoles noteikumiem un saņemt dalībnieku pieteikumus: Aģentūras Izņemto lietu un resursu pārvaldības departamenta Izņemto lietu pārvaldes Izņemto lietu nodaļas vecākā referente B. Kerubina, tālrunis: +371 25781285 vai M. Šķēle, tālrunis +371 27891276.
9. Izsoli izsludina, ievietojot sludinājumu EIV: <https://izsoles.ta.gov.lv/>, un Aģentūras tīmekļvietnē: <https://www.nva.iem.gov.lv/lv/realizacija>.
10. Elektronisko izsoļu pakalpojuma sniedzējs ir Tiesu administrācija, reģistrācijas numurs 900001672316, adrese: Antonijas iela 6, Rīga, LV-1010.
11. **Informācija par izsolāmo Mantu**
12. Atkārtotai izsolei ir nodota šāda Manta, kas pieņemta un uzskaitīta Aģentūrā un nodota uzglabāšanai Aģentūras teritorijā (Piedrujas ielā 20, Rīgā):

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Kārtas numurs** | **Manta** | **Daudzums** |  |  |  |  |  |  |  |  |  |  |  |  |
| **1.** | Komplekti ar velosipēdu rāmjiem un komplektējošām daļām – dakšām, stūres ragi ar rokturiem, ātruma pārslēdzēja mehānismiem, bremžu sistēmām, ķēdēm, atbalsta stieņiem (kastes marķētas ar burtu “A”), kopā 1007 iepakojumi | **2014 kompl.** |  |  |  |  |  |  |  |  |  |  |  |  |
| **2.** | Komplekti ar velosipēdu riteņiem ar riepām un papildus detaļām – zobrati ar pedāļu mehānismiem, pedāļiem, sēdekļiem, lukturiem, atstarotājiem, stiprinājumiem (kastes marķētas ar burtu “B”), kopā 1034 iepakojumi | **2068 kompl.** |  |  |  |  |  |  |  |  |  |  |  |  |
| **3.** | Velosipēdu rezerves daļas, kas iepakotas atsevišķos iepakojumos: |  |  |  |  |  |  |  |  |  |  |  |  |
| **3.1.** | Velosipēdu ķēžu sargi | **1021 gab.** |  |  |  |  |  |  |  |  |  |  |  |  |
| **3.2.** | Velosipēdu bagāžnieki | **1063 gab.** |  |  |  |  |  |  |  |  |  |  |  |  |
| **3.3.** | Velosipēdu dubļusargu komplekti (priekšējais + aizmugurējais) | **1437 gab.** |  |  |  |  |  |  |  |  |  |  |  |  |
| **3.4.** | Velosipēdu bagāžnieku grozu turētāji | **700 gab.** |  |  |  |  |  |  |  |  |  |  |  |  |
| **3.5.** | Velosipēdu bagāžnieku grozi | **690 gab.** |  |  |  |  |  |  |  |  |  |  |  |  |
| **3.6.** | Velosipēdu dubļusargu stiprinājumi | **1355 gab.** |  |  |  |  |  |  |  |  |  |  |  |  |
| **3.7.** | Velosipēdu rāmji | **3 gab.** |  |  |  |  |  |  |  |  |  |  |  |  |
| **3.8.** | Velosipēdu sēdekļi | **7 gab.** |  |  |  |  |  |  |  |  |  |  |  |  |
| **3.9.** | Velosipēdu stiprinājumu siksnas | **2 gab.**  |  |  |  |  |  |  |  |  |  |  |  |  |
| **3.10.** | Velosipēdu detaļu skrūves | **2.267 kg** |  |  |  |  |  |  |  |  |  |  |  |  |
| **3.11.** | Velosipēdu starplikas (6 iepakojumi) | **3.902 kg** |  |  |  |  |  |  |  |  |  |  |  |  |
| **3.12.** | Velosipēdu gredzeni (6 iepakojumi) | **1.44 kg** |  |  |  |  |  |  |  |  |  |  |  |  |
| **3.13.** | Velosipēdu stiprinājumi (4 iepakojumi) | **1.896 kg** |  |  |  |  |  |  |  |  |  |  |  |  |
| **3.14.** | Velosipēdu gultņi (14 gabali) | **1.176 kg** |  |  |  |  |  |  |  |  |  |  |  |  |
| **3.15.** | Velosipēdu plastmasas detaļas (4 iepakojumi) | **0.231 kg** |  |  |  |  |  |  |  |  |  |  |  |  |
| **3.16.** | Velosipēdu atbalsta stieņi (kājas), 4 gab. | **1.022 kg** |  |  |  |  |  |  |  |  |  |  |  |  |
| **4.** | Velosipēdu rāmji “Gust” ar komplektējošām daļām (samontētām pie rāmja) – dakša, stūre, ķēde, bremžu mehānismi un ātrumu pārslēgs (215 iepakojumos) | **430 gab.** |  |  |  |  |  |  |  |  |  |  |  |  |
| **5.** | Velosipēdi “Bicycle 20” | **50 gab.** |  |  |  |  |  |  |  |  |  |  |  |  |
| **6.** | “Gust Balance Bike” | **140 gab.** |  |  |  |  |  |  |  |  |  |  |  |  |
| **7.** | Velosipēdu pedāļi | **400 gab.**  |  |  |  |  |  |  |  |  |  |  |  |  |
| **8.** | Velosipēdu daļu komplekti (pedāļu ass, divi gultņi, zobrats, ķēde, ķēdes aizsargs) | **2000 kompl.** |  |  |  |  |  |  |  |  |  |  |  |  |
| **9.** | Velosipēdu daļu komplekti (palīgriteņi un pedāļi) | **1600 kompl.** |  |  |  | 12 |  |  |  |  |  |  |  |  |

1. **Manta tiek realizēta tikai kā lietu kopība.** Iesniedzot piedāvājumu ir jāņem vērā, ka tehniskais stāvoklis Mantai nav zināms.
2. Izsolāmās Mantas novērtējums ir 38 300.00 *euro* (trīsdesmit astoņi tūkstoši trīs simti *euro* un 00 *centi*).
3. Izsolāmās Mantas sākumcena ir 38 300.00 *euro* (trīsdesmit astoņi tūkstoši trīs simti *euro* un 00 *centi*).
4. Izlaižot preces brīvam apgrozījumam Eiropas Savienībā mantai tiek piemēroti šādi Dienesta Muitas pārvaldes noteiktie muitas maksājumi, kas 1 (vienas) darba dienas laikā pēc mantas pirkuma līguma noslēgšanas ir jāieskaita šādos Dienesta valsts budžeta kontos:

|  |  |  |
| --- | --- | --- |
| 1. **Maksājuma veids**
 | 1. **Valsts budžeta konts**
 | **Maksājamā summa, *euro*** |
| 1. Muitas nodoklis
 | 1. LV32TREL1060000611000
 | 1. 31 473.12
 |
| 1. Antidempinga maksājums
 | 1. LV32TREL1060000611000
 | 1. 107 427.01
 |
| 1. Pievienotās vērtības nodoklis
 | LV66TREL1060000513000 | 1. 89 082.86
 |

1. Pēc muitas maksājumu samaksas pircējam ir jāinformē aģentūra, nosūtot informāciju par nodokļu samaksu un maksājumu apliecinošo dokumentu uz e-pasta adresi: realizacija@agentura.iem.gov.lv
2. Izsolāmo Mantu var apskatīties tās glabāšanas vietā - otrdienās no plkst. 09.00 līdz 15.00, citās dienās un laikos mantas apskate netiek nodrošināta. Pirms apskates aicinām sazināties ar Aģentūras Izņemto lietu un resursu pārvaldības departamenta Resursu pārvaldes Materiālās apgādes nodaļas vecāko referenti S. Putniņu pa tālruni +371 266665232.
3. Izsolāmās Mantas nodrošinājuma summa un tās iemaksas un atmaksas kārtība:

17.1. nodrošinājums ir 3830.00 *euro* (trīs tūkstoši astoņi simti trīsdesmit e*uro*, 00 *centi*);

17.2. nodrošinājums tiek uzskatīts par iesniegtu, ja attiecīgā naudas summa ir ieskaitīta Aģentūras depozīta kontā Nr. LV59TREL814065106200B, Valsts kasē, kods: TRELLV22 divdesmit dienu laikā no šī sludinājuma 33. punktā norādītā izsoles sākuma datuma;

17.3.  nosolītāja iemaksāto nodrošinājumu ieskaita pirkuma maksā, bet pārējiem izsoles dalībniekiem nodrošinājuma summu izsniedz atpakaļ pēc izsoles noslēguma, izņemot pēdējo pārsolīto solītāju, kura iemaksāto nodrošinājumu atdod divu darbdienu laikā pēc tam, kad nosolītājs samaksājis pilnu nosolīto summu. Ja mantu pēc nenotikušas izsoles patur sev pēdējais pārsolītais solītājs, viņa iemaksāto nodrošinājumu ieskaita pirkuma maksā.

18. Pievienotās vērtības nodoklis darījumam netiek piemērots, pamatojoties uz Pievienotās vērtības nodokļa likuma 3. pantu.

19. Izsoles solis ir 383.00 *euro* (trīs simti astoņdesmit trīs *euro* un 00 *centi).*

**II. Personas reģistrēšanās Izsoļu dalībnieku reģistrā**

20. Fiziskai personai, kura vēlas savā vai citas fiziskas vai juridiskas personas vārdā piedalīties izsolē, jāreģistrējas EIV uzturētā Izsoļu dalībnieku reģistrā: <https://izsoles.ta.gov.lv/>.

21. Izsoļu dalībnieku reģistrā par personu iekļauj šādas ziņas:

21.1. vārds, uzvārds;

21.2. personas kods vai dzimšanas datums (personai, kurai nav piešķirts personas kods);

21.3. kontaktadrese;

21.4. personu apliecinoša dokumenta veids un numurs;

21.5. norēķinu rekvizīti (kredītiestādes konta numurs, uz kuru personai atmaksājama nodrošinājuma summa);

21.6. personas papildu kontaktinformācija – elektroniskā pasta adrese un tālruņa numurs (ja tāds ir).

22. Ja persona pārstāv citu fizisku vai juridisku personu, papildus šī sludinājuma 21. punktā minētajām ziņām norāda arī šādas ziņas par reģistrēta lietotāja pārstāvamo personu un pilnvarojumu:

22.1. pārstāvamās personas veids;

22.2. vārds, uzvārds fiziskai personai vai nosaukums juridiskai personai;

22.3. personas kods vai dzimšanas datums (ārzemniekam) fiziskai personai vai reģistrācijas numurs juridiskai personai;

22.4. kontaktadrese;

22.5. personu apliecinoša dokumenta veids un numurs fiziskai personai;

22.6. informācija par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informācija par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

22.7. informācija par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).

23. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot EIV pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.

24. Informāciju Izsoļu dalībnieku reģistrā iekļauj latviešu valodā. Ja persona ir ārzemnieks, personas vārdu, uzvārdu un adresi norāda attiecīgās ārvalsts valodas oriģinālformā (no latīņalfabētiskās rakstības valodām) vai oriģinālformas latīņalfabētiskajā transliterācijā (no citām valodām).

1. **Pieteikšanās dalībai izsolē un personas autorizācija dalībai izsolē**

25. Autorizācija izsolei notiek divdesmit dienu laikā no šī sludinājuma 33. punktā norādītā izsoles sākuma datuma.

26. Reģistrēts lietotājs, kurš vēlas piedalīties izsludinātajā izsolē, EIV nosūta Aģentūrai lūgumu par autorizēšanu dalībai konkrētā izsolē un šī sludinājuma 17.2. apakšpunktā norādītajā Aģentūras kontā iemaksā izsoles nodrošinājuma summu noteiktajā apmērā un maksu par dalību izsolē.

27. Izsoles rīkotājs autorizē personu dalībai izsolē, izmantojot EIV pieejamo rīku, pirms tam pārliecinoties, vai personu var pielaist pie solīšanas saskaņā ar likuma normām un vai ir iemaksāta šī sludinājuma 17.1. apakšpunktā norādītā summa.

28. Informāciju par autorizēšanu dalībai izsolē Aģentūra reģistrētam lietotājam nosūta elektroniski uz EIV reģistrētam lietotājam izveidoto kontu.

29. Autorizējot personu izsolei, katram solītājam EIV sistēma automātiski izveido unikālu identifikatoru, ko neatklāj EIV lietotājiem. Solītājam piešķirtais identifikators sastāv no unikālas simbolu virknes (ne vairāk kā 15 simboli), un ar tā palīdzību ziņas par solītāju var identificēt starp citiem solītājiem, kas autorizēti dalībai tajā pašā izsolē, kā arī izsekot veiktajiem solījumiem. Katram solītājam sistēma automātiski izveido jaunu unikālu identifikatoru dalībai katrā izsolē, kurā tas autorizēts.

30. Pieteikties uz realizējamo izņemto Mantu vai to iegādāties nedrīkst pretendents, kurš ir izņemtās mantas vērtētājs, amatpersona, kura veica attiecīgās izņemtās mantas izņemšanu, aprakstīšanu, novērtēšanu vai kura piedalījās izņemtās mantas novērtēšanas, realizācijas vai iznīcināšanas komisijas darbā kā komisijas vadītājs vai loceklis, vai aģentūras amatpersona saskaņā ar normatīvajiem aktiem par interešu konflikta novēršanu valsts amatpersonu darbībā.

1. **Dalība izsolē ar pārstāvja starpniecību**

31. Pamats reģistrētu lietotāju autorizēt dalībai izsolē citas personas vārdā ir:

31.1. fiziskas personas pārstāvības gadījumā – notariāli apliecināta pilnvara;

31.2. juridiskas personas pārstāvības gadījumā – rakstiski noformēta pilnvara vai dokumenti, kas apliecina amatpersonas tiesības bez īpaša pilnvarojuma vienpersoniski pārstāvēt juridisko personu.

32. Ja reģistrēts lietotājs pārstāv Uzņēmumu reģistrā reģistrētu juridisku personu un tā tiesības bez īpaša pilnvarojuma vienpersoniski pārstāvēt juridisko personu (tai skaitā uz prokūras pamata) reģistrētas Uzņēmumu reģistrā, reģistrēts lietotājs pilnvarojumu reģistrē patstāvīgi EIV. Šādā gadījumā reģistrēta lietotāja tiesības pārstāvēt juridisko personu automātiski tiek pārbaudītas Uzņēmumu reģistra komercreģistrā katru reizi, kad reģistrēts lietotājs identificējas EIV kā juridiskas personas pārstāvis.

1. **Izsoles norise**

33. Izsoles sākums ir sludinājuma publicēšanas dienā EIV pulksten 13.00. Izsoles sākuma datums ir norādīts EIV un Aģentūras tīmekļvietnē.

34. Izsoles noslēgums ir trīsdesmitajā dienā no šī sludinājuma 31. punktā noteiktā laika pulksten 13.00. Izsoles noslēguma datums ir norādīts EIV un Aģentūras tīmekļvietnē.

35. Solītājs var piedalīties solīšanā, izmantojot EIV sistēmas atbalstītu papildu pakalpojumu – automātisko izsoles soli. Aktivizējot automātisko izsoles soli, solītājs EIV attiecīgi norāda maksimālo summu, kādu solītājs gatavs solīt par izsolāmo objektu, aktivizējot sistēmu automātiski veikt solīšanu līdz solītāja norādītās maksimālās summas sasniegšanai, ievērojot izsoles sludinājumā izsoles rīkotāja noteikto izsoles soli un ņemot vērā citu solītāju reģistrētos solījumus. Automātisko izsoles soli kā papildu pakalpojumu solītājs var aktivizēt tikai attiecībā uz katru atsevišķu izsoli, kurai tas ir autorizēts, un pēc pakalpojuma izmantošanai normatīvajos aktos noteiktās maksas segšanas. Automātiskā izsoles soļa rīku solītājs var apturēt jebkurā izsoles norises brīdī, kā arī aktivizēt to atkārtoti.

36. Pēc izsoles noteiktā termiņa beigām sistēma automātiski slēdz izsoles solīšanas vietni un atspoguļo slēgšanas laiku un augstāko nosolīto summu. Šī informācija ir publiski pieejama EIV vēl 30 dienas pēc izsoles slēgšanas.

37. Pēc izsoles slēgšanas sistēma automātiski sagatavo izsoles aktu. Izsoles akts tiek sagatavots atbilstoši Aģentūras 2019. gada 6. augustā noslēgtās Starpresoru vienošanās ar Tiesu administrāciju par izsoļu organizēšanu EIV nosacījumiem.

38. EIV drošības uzraudzību un administrēšanu veic Tiesu administrācija.

39. Ja konstatēts, ka EIV darbības traucējumu dēļ solīšana nav bijusi iespējama pēdējā stundā pirms izsoles noslēgšanās laikposmā, kas kopā veido vismaz 5 minūtes vai EIV darbības traucējumu dēļ solīšana nav bijusi iespējama pēdējās 10 minūtēs pirms izsoles noslēguma neatkarīgi no šādu traucējumu ilguma, sistēma automātiski pagarina izsoles laiku līdz nākamās darbdienas pulksten 13.00, par to nekavējoties informējot izsoles rīkotāju un solītājus. Solītājiem informācija tiek nosūtīta elektroniski uz EIV reģistrētam lietotājam izveidoto kontu.

40. Ja nosolītājs noteiktajā termiņā nesamaksā visu summu, Aģentūra paziņo par to pēdējam pārsolītajam solītājam, uzaicinot mantu paturēt sev par viņa solīto augstāko cenu. Nokavējot noteikto samaksas termiņu, pēdējais pārsolītais solītājs zaudē iesniegto nodrošinājumu.

41. Izsoli atzīst par nenotikušu, ja:

41.1. izsolei nav autorizēts neviens izsoles dalībnieks;

41.2. neviens no dalībniekiem, kuri autorizēti dalībai izsolē, nepārsola izsoles sākumcenu;

41.3. nosolītājs noteiktajā termiņā nesamaksā nosolīto summu;

41.4. izsoles norises laikā vai 24 stundu laikā pēc izsoles noslēguma saņemts EIV drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu, vai par sistēmas drošības pārkāpumu.

41.5. tiek konstatēti apstākļi, kas liedz mantu realizēt, tai skaitā izsoles nosolītājam un vai nākamajam dalībniekam, kurš nosolījis augstāko cenu (t.sk. to valdes vai padomes locekļiem, patieso labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt tā darbībās, kas saistītas ar filiāli) ir piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas var ietekmēt Līguma izpildi.

42. Ja izsole atzīta par nenotikušu un realizējamā lietiskā pierādījuma kopējā vērtība pārsniedz 10 000.00 *euro* (desmit tūkstošus *euro*), tad aģentūra organizē atkārtotu izsoli, savukārt, ja realizējamā lietiskā pierādījuma kopējā vērtība ir zemāka par 10 000.00 *euro* (desmit tūkstošiem *euro*), tad izsoles rīkošana nav obligāta un mantu var realizēt ierastajā kārtībā, neorganizējot izsoli.

1. **Pirkuma Līgums un tā noslēgšanas kārtība**

43. Persona, kura nosolījusi augstāko cenu, 10 (desmit) darbdienu laikā pēc izsoles noslēguma Nodrošinājuma valsts aģentūrai, reģistrācijas numurs 90009112024, Valsts kase, kods TRELLV22, konts Nr. LV92TREL8141100000000 veic naudas pārskaitījumu, kas veido starpību starp nosolīto augstāko cenu un nodrošinājumu, maksājuma mērķī norādot “par izsolāmo Mantu KL-9693”.

44. Ja persona, kura nosolījusi augstāko cenu, noteiktajā termiņā nosolīto summu nesamaksā, mantu piedāvā iegādāties personai, kura nosolījusi otru augstāko cenu. Ja persona atsakās no mantas iegādes vai 30 (trīsdesmit) dienu laikā nesamaksā nosolīto summu, tā zaudē tiesības uz mantu un iemaksāto nodrošinājuma summu.

45. Informāciju par Līguma noslēgšanu var saņemt pa tālruni +371 26573951.

46. Līguma noslēgšana notiek elektroniski ar elektroniski drošu parakstu vai Aģentūras telpās Čiekurkalna 1. līnijā 1, k-2, Rīgā.

47. Informāciju par maksājumu var saņemt, sazinoties ar Aģentūras Finanšu un grāmatvedības pārvaldes Grāmatvedības nodaļu pa tālruni +371 67829878.

48. Līguma noslēgšanai uzrādāmi šādi dokumenti:

48.1. maksājuma veikšanu apliecinošs dokuments;

48.2. personu apliecinošs dokuments (fiziskai personai) vai pilnvara un personu apliecinošs dokuments (juridiskai personai).

49. Mantas nosolītājs ne vēlāk kā trešajā darba dienā pēc informācijas saņemšanas par Līguma sagatavošanu vai ne vēlāk kā nākamajā darba dienā pēc Līguma saņemšanas savā norādītajā elektroniskā pasta adresē parakstīšanai ar drošu elektronisko parakstu, paraksta Līgumu. Iemaksātā nodrošinājuma summa tiek ieskaitīta pirkuma maksā.

50. Persona, kura nenodrošina Līguma noslēgšanu šī sludinājuma 47. punktā noteiktajā termiņa, zaudē tiesības slēgt Līgumu un iemaksāto nodrošinājumu.

51. Noslēdzot Līgumu, pircējs Līgumā noteiktajā termiņā nodrošina muitas maksājumu samaksu un informē aģentūra, nosūtot informāciju par nodokļu samaksu un maksājumu apliecinošo dokumentu uz e-pasta adresi: realizacija@agentura.iem.gov.lv

52. Pēc informācijas saņemšanas par muitas maksājumu samaksu, Aģentūra, pārliecinās, ka muitas maksājumi ir veikti un pircējam jānodrošina Mantas pārņemšanu tās glabāšanas vietā.

53. Nosolītās Mantas Līgums nosaka visas tiesiskās attiecības starp pircēju un pārdevēju un tiek slēgts atbilstoši Mantas izsolītāja izstrādātam Līgumam, kurš ir pieejams Aģentūras tīmekļvietnē: <https://www.nva.iem.gov.lv/lv/dokumentu-paraugi>

54. Pircējs Mantu var saņemt pēc Līguma parakstīšanas saskaņā ar minētā Līguma noteikumiem.

55. Noslēdzot Līgumu, Mantas pārņemšanu no glabāšanas vietas (skaitot no nākamās darba dienas pēc līguma parakstīšanas) pircējs nodrošina piecu darba dienu laikā.

56. Izsolē nopirktās Mantas pieņemšanu un pārvietošanu pēc Līguma noslēgšanas pircējs veic saviem spēkiem un par saviem līdzekļiem.

1. **Izsoles komisija, tās tiesības un pienākumi.**

57. Izsoles komisija darbojas saskaņā ar Noteikumiem Nr. 1025 un šiem izsoles noteikumiem.

58. Komisija sastāv no septiņiem komisijas locekļiem. Komisijas sastāvs ir apstiprināts ar Aģentūras 2023. gada 25. aprīļa rīkojumu Nr. 499.

59. Komisijas darbu vada komisijas priekšsēdētājs, bet viņa prombūtnes laikā komisijas priekšsēdētāja vietnieks. Komisija ir darboties tiesīga, ja tajā piedalās vismaz 3 komisijas locekļi.

60. Komisijas pienākums:

60.1. pieņemt lēmumu par izsoles rezultātiem;

60.2. atbildēt uz pretendentu jautājumiem.

61. Komisijas locekļi nav tiesīgi izpaust jebkādas ziņas par izsoles dalībniekiem.

62. Komisija apkopo izsoles rezultātus un ne vēlāk kā divu darba dienu laikā nodrošina izsoles rezultātu publicēšanu Aģentūras tīmekļvietnē.

1. **Nobeiguma noteikumi**

63. Izsoles rīkotājam ir tiesības no izsoles rīkotāja neatkarīgu apstākļu dēļ, kuri līdz sludinājuma izstrādei tam nebija zināmi, līdz Līguma noslēgšanai pārtraukt vai apturēt izsoli.

64. Piedalīšanās izsolē ir personu brīvas gribas izpausme. Izsoles dalībnieki ievēro šī izsoles sludinājuma prasības, un izsoles uzvarētājs, parakstot Līgumu, apņemas izpildīt tajā noteiktās saistības.